Versterk jou geloof in die dinge waarop jy hoop
2 Mense in Satan se wêreld hoop ook op sekere dinge, maar hulle twyfel dalk of hulle hoop bewaarheid sal word. Byvoorbeeld, miljoene dobbelaars hoop dalk om ’n lotery te wen, maar daar is beslis geen waarborg dat hulle sal wen nie. Aan die ander kant is ware geloof “die gewaarborgde verwagting” dat ons Christelike hoop vervul sal word (Heb. 11:1). Maar jy wonder miskien: ‘Hoe kan ek my hoop sekerder maak? En watter voordele hou dit in as ek sterk geloof het in die dinge waarop ek hoop?’
3. Waarop is Christelike geloof gegrond?
3 Geloof is nie ’n eienskap waarmee sondige mense gebore word nie; dit is ook nie iets wat vanself ontwikkel nie. ’n Christen verkry geloof as hy God se heilige gees toelaat om ’n invloed op sy hart uit te oefen (Gal. 5:22). Die Bybel sê nie dat Jehovah geloof het of geloof nodig het nie. Omdat Jehovah almagtig en volmaak wys is, kan niks hom keer om sy beloftes te vervul nie. Ons hemelse Vader is so seker dat sy beloftes vervul sal word dat dit vir hom is asof dit reeds bewaarheid is. Daarom sê hy: “Dit het geskied!” (Lees Openbaring 21:3-6.) Ons geloof is gegrond op die feit dat Jehovah “die getroue God” is, wat altyd doen wat hy belowe.—Deut. 7:9.
LEER BY EERTYDSE MANNE EN VROUE VAN GELOOF
4. Watter hoop het getroue manne en vroue gehad wat voor Christus gelewe het?
4 Hoofstuk 11 van die boek Hebreërs gee die name van 16 manne en vroue van geloof. Die geïnspireerde skrywer het gesê dat hulle en baie ander “deur hulle geloof [’n gunstige] getuienis” ontvang het (Heb. 11:39). Hulle het almal ’n “gewaarborgde verwagting” gehad dat God se beloofde “saad” ’n einde aan Satan se opstand sal maak en Jehovah se oorspronklike voorneme sal vervul (Gen. 3:15). Hierdie getroue mense het gesterf voordat die beloofde “saad”, Jesus Christus, dit vir mense moontlik gemaak het om hemelse lewe te ontvang (Gal. 3:16). Maar danksy Jehovah se beloftes, wat beslis vervul sal word, sal hulle opgewek word en volmaakte menselewe op ’n paradysaarde geniet.—Ps. 37:11; Jes. 26:19; Hos. 13:14.
7. Watter voorsienings het Jehovah ons gegee sodat ons sterk geloof kan opbou, en wat moet ons met hierdie voorsienings doen?
7 Om ons te help om ons geloof sterk te hou, het Jehovah ons sy volledige Woord, die Bybel, gegee. As ons “gelukkig” en “suksesvol” wil wees, moet ons God se Woord gereeld lees, elke dag indien moontlik. (Ps. 1:1-3; lees Handelinge 17:11.) Dan moet ons, soos eertydse knegte van Jehovah, oor God se beloftes bly nadink en sy vereistes gehoorsaam. Jehovah gebruik ook “die getroue en verstandige slaaf” om ons van ’n oorvloed geestelike voedsel te voorsien (Matt. 24:45). As ons waardering het vir die dinge wat ons leer uit die geestelike voorsienings wat Jehovah ons gee, sal ons soos die eertydse manne en vroue van geloof wees wat seker was van hulle Koninkrykshoop.